I 1862 ble det opprettet et aksjeselskap som skulle videreføre driften av det mekaniske verkstedet Fabriken ved Nidelven. Teknisk bestyrer av virksomheten ble John Trenery, som hadde bygget opp verkstedet. Det ble utvidet med et moderne skipsverft på Øvre Bakklandet, med tre beddinger og et kaianlegg. Ett av verftets oppdrag på denne tiden var DS Indherred, som var bestilt av Stenkjær dampskibsselskab.